अंतरिक्ष एजेंसी नासा के अंतरिक्षयात्रियों ने स्पेसवॉक करते हुए गलती से स्पेस स्टेशन का अहम हिस्सा खो दिया। यह फैब्रिक शील्ड अंतरराष्ट्रीय अंतरिक्ष स्टेशन के लिए काफी अहम था। नासा के लिए यह बड़ा झटका है। जानकारी के मुताबिक, अंतरिक्षयात्री पेगी विटसन और शेन किमब्रो स्पेस स्टेशन के एक इलाके में काम कर रहे थे। यहां एक डॉकिंग पोर्ट का कनेक्शन हट गया था। पेगी और शेन चार बड़े कपड़े के टुकड़ों का इस्तेमाल कर उस ऐक्सेस पॉइंट को ढकने की कोशिश कर रहे थे जहां यह पोर्ट बना हुआ था। इसी समय अचानक एक फैब्रिक शील्ड छिटककर अंतरिक्ष में चला गया।